Երգչուհի Սոնա Շահգելդյանը հավաստիացրեց, որ ունեցել է հրաշալի դասախոսներ, նրանց շատ սիրում է. «Ուսանողական տարիների ընկերներիս հետ շփումը չի դադարել: Մեր կուրսից շատերն այսօր հայտնի երաժիշտներ են՝ Անի Քրիստի, Էմմա Ասատրյան, Սարո»: Հետաքրքրվեցինք՝ ի՞նչ տվեց ուսումը Կոնսերվատորիայում, Սոնա Շահգելդյանը պատասխանեց. «Մարդիկ կան՝ ասում են՝ ուսումը ոչինչ չի տալիս, դրան դեմ եմ: Ինձ շատ բան է տվել Կոներվատորիան՝ նոր ընկերներ, նոր ձեռքբերումներ, ինչն ինձ պետք է եղել, ես այդ տարիներին սովորել եմ: Կան դասախոսներ, ում հետ այժմ էլ շփվում եմ՝ Նարինե Զարիֆյան, ում հետ աշխատում եմ նոր երգերի վրա: Աշխատել եմ նաև Երվանդ Երզնկյանի, Մարտին Վարդազարյանի հետ»: